Turizmus Bulletin
type: channel
description: A Magyar Turisztikai Ügynökség a Budapesti Corvinus Egyetemmel kötött együttműködési megállapodása keretében 2017-ben újraindította az 1997-ben alapított Turizmus Bulletin folyóiratot, a turisztikai tudás legrégebbi, magyar és angol nyelvű tanulmányokat egyaránt közreadó, akadémiai minősítéssel rendelkező fórumát. A megújult folyóirat negyedévenként jelenik meg.
publisher: Magyar Turisztikai Ügynökség
language: hu
publication name: Turizmus Bulletin
issn: 1416-9967
items: Fürdőélmény teszt alatt: mystery shopping alapú szolgáltatásminőség-elemzés az egészségturizmusban
items: Észak-Magyarország régió vallási turizmusának bemutatása, jelentőségének és fejlesztési lehetőségeinek vizsgálata
items: Helyi lakosok a múlt nyomában: élmények a budapesti funkcióváltott luxusszállodákban
items: Élménydimenziók szerepe és hatása a marketingkommunikációs gyakorlatokban a fesztiválszezonban: fókuszban a Z generáció
items: Az idegenvezetők érzelmi kompetenciájának szerepe a turisztikai élmény pszichológiai dimenzióiban
items: Digitális detox turizmus: trendek és esettanulmányok
items: Turizmus trendek és élmények fiatal kutatók szemével – Vendégszerkesztői előszó a Turizmus Bulletin OTDK tematikus számához
items: Torockó falusi turizmusának bemutatása
items: A bor- és gasztroturizmus lehetőségei – szervezői attitűdök a Balatonlelle–Kishegy példáján keresztül
items: Művészeti vásárok a kulturális turizmus tükrében – Nemzetközi trendek és hazai gyakorlatok
items: Kattintásra várva: Miért (nem) értékesítik programjaikat online a balatoni gasztroturisztikai vállalkozások? Digitális érettség, online értékesítési hajlandóság és a technológiai elfogadás kihívásai
items: A turizmus és életminőség kapcsolata az okos városokban: egy budapesti vizsgálat eredményei
items: A turisták helyi kiadási szokásai Budapest és környéke, valamint a Balaton turisztikai régióban: feltáró kutatás az Airbnb- és szállodai vendégek szálláson túli kiadásairól
items: A kárpátaljai lakosság vallási attitűdje és viszonyulása a vallási turizmushoz
items: Határ menti kulturális és turisztikai együttműködések megvalósulása Kárpátalján a háború árnyékában
items: A bevásárló- és a borturizmus szinergiája különös tekintettel a fenntarthatóságra
items: Zsidó szellemi örökség mint turisztikai vonzerő vizsgálata Sátoraljaújhely turisztikai kínálatában
items: Turizmus és Európai Unió – a turizmussal kapcsolatos döntéshozatal fejlődése belső piaci nézőpontból
items: Kultúra a gasztronómia tükrében – fókuszban a Veszprém-Balaton 2023
items: Előszó a Turizmus Bulletin „I. Tokaj-hegyaljai Turisztikai Konferencia” tematikus számhoz
items: A geopolitika és a vendégforgalom összefüggései Grúzia turizmusában
items: Egy új koncepció: a személyre szabott digitális turizmus (SZDT) bemutatása
items: Vendégélmény az orron át: A jövő turistáinak véleménye a szállodai illatokról
items: Térségekbe szervezett turizmustervezés Magyarországon 2020-tól
items: Szakmai közösségek fejlesztése fiatalok bevonásával: út az elköteleződéshez a turizmusban
items: A történetmesélés hatalma a sötét irodalmi turizmusban: A látogatói elkötelezettség és a marketingstratégiák vegyes módszertani vizsgálata
items: A horgászturizmus stratégiájának megalapozása
items: Fenntartható flanc? Luxusvásárlók és a felelős fogyasztás divatja
items: Energiatartalom az étlapon – mit néz a szem, mit lát a szemkamera?
items: A turisztikai szezonalitás mérésének módszertani lehetőségei és azok alkalmazása a Balaton térségében

Fürdőélmény teszt alatt: mystery shopping alapú szolgáltatásminőség-elemzés az egészségturizmusban
type: item
description: Jelen tanulmány magyarországi és ausztriai közfürdők szolgáltatásminőségét vizsgálja a vendégélmény perspektívájából, kvalitatív megfigyeléses próbavásárlói (mystery shopping) módszer alkalmazásával. A kutatás elsődleges célja annak feltárása volt, hogy a hivatalosan tanúsított sztenderdek milyen mértékben tükröződnek a látogatók által észlelt szolgáltatási teljesítményben, különös tekintettel az élmény- és érzékszervi dimenziókra. Az egyedi protokoll szerint négy egészségturisztikai helyszín fürdőkomplexuma került értékelésre: Sárvár, Bükfürdő, Bad Loipersdorf és Lutzmannsburg. Az eredmények rámutatnak a magyar és az osztrák fürdők között fennálló markáns különbségekre az észlelt szolgáltatásminőség, az atmoszféra, a higiénia és a vendégút-szervezés területén. A vizsgálat következtetése szerint a vendégélmény minőségét nem csupán az infrastruktúra, hanem sokkal inkább az érzékszervi és humán tényezők alakítják, amelyek meghatározóak az egészségturizmus versenyképességében.
subject: Műhelytanulmányok
  topic: section
subject: próbavásárlás
  topic: keywords
subject: szolgáltatásminőség
  topic: keywords
subject: vendégélmény
  topic: keywords
subject: egészségturizmus
  topic: keywords
creator: Virág Zsófia Fejérvári
creator: István György Vizi
rights: Copyright (c) 2026
date: 2026-03-19
publication date: 2026-03-19
starting page: 50
ending page: 58
doi: 10.14267/TURBULL.2026v26n1.6

Észak-Magyarország régió vallási turizmusának bemutatása, jelentőségének és fejlesztési lehetőségeinek vizsgálata
type: item
description: A spirituális élmények megélése és megszerzésének vágya az emberré válással egyidős, de az évszázadok során folyamatos átalakuláson ment keresztül. Napjainkban egy egyre inkább globalizálódó, gazdasági-társadalmi szempontból polarizált világban élünk, amely egyszerre szekularizált és kereső. A vallási turizmus ezekre a kihívásokra lehet válasz, egyúttal a megoldás eszköze, hiszen a turizmus e formája során lehetőség nyílik találkozni Istennel, egymással és önmagunkkal, valamint a megváltás üzenetével. A vallási turizmus napjaink egyik egyre népszerűbbé váló turisztikai ágazata, jelentősége és a benne részt vevők száma is folyamatosan növekszik. Magyarországon számos kormányzati-szakmai intézkedés mutatja a vallási turizmus jelentőségének növekedését. Az Észak-Magyarország régió mozgalmas történelme és társadalmi-vallási sokszínűsége okán gazdag vallásturisztikai potenciállal rendelkezik. Tanulmányunkban e potenciált és annak fejlesztési lehetőségeit szeretnénk bemutatni.
subject: Műhelytanulmányok
  topic: section
subject: találkozás
  topic: keywords
subject: érték
  topic: keywords
subject: együttműködés
  topic: keywords
subject: hitelesség
  topic: keywords
creator: Dóra Szénási
creator: Rita Domjánné Nyizsalovszki
rights: Copyright (c) 2026
date: 2026-03-19
publication date: 2026-03-19
starting page: 39
ending page: 49
doi: 10.14267/TURBULL.2026v26n1.5

Helyi lakosok a múlt nyomában: élmények a budapesti funkcióváltott luxusszállodákban
type: item
description: A történelmi épületek új funkciókat tölthetnek be egy város szövetében a múlt és a jelen találkozásával megvalósuló adaptív újrahasznosítás eredményeképpen, modern köntösben megőrizve a helyi örökséget és a kultúrát. A kutatás célja olyan különleges múlttal rendelkező, Budapesten található történelemi épületek vizsgálata, amelyek a funkcióváltás és az adaptív újrahasznosítás eredményeképpen napjainkban luxusszállodákként üzemelnek. A kutatás fő célkitűzése annak a feltérképezése, hogy a vizsgált épületek történelmi múltja és előző funkciói milyen módon jelennek meg a luxusszállodai környezetben, a szolgáltatásokban és a vendégélményben. Jelen tanulmányban közölt kutatási eredmények gyakorlati megvalósításra vonatkozó útmutatást nyújtanak arról, hogy a luxusszállodák különböző idő- és térbeli rétegeinek reprezentálása milyen módon járulhat hozzá a vendégélmény növeléséhez és a helyi lakosok megszólításához.
subject: Műhelytanulmányok
  topic: section
subject: luxusszálloda
  topic: keywords
subject: történelmi múlt
  topic: keywords
subject: funkcióváltás
  topic: keywords
subject: adaptív újrahasznosítás
  topic: keywords
creator: Adél Szabó
creator: Katalin Juhász-Dóra
rights: Copyright (c) 2026
date: 2026-03-19
publication date: 2026-03-19
starting page: 30
ending page: 38
doi: 10.14267/TURBULL.2026v26n1.4

Élménydimenziók szerepe és hatása a marketingkommunikációs gyakorlatokban a fesztiválszezonban: fókuszban a Z generáció
type: item
description: A kutatás célja a zenei fesztiválok online kommunikációjának és az élménymegosztás mechanizmusainak feltárása. Az élménygazdaság elméleti keretére építve a vizsgálat arra irányul, hogy miként jelennek meg a fesztiválélmények a digitális térben, valamint hogyan formálják a fogyasztói élményt és az elköteleződést. A kutatás két meghatározó magyar zenei fesztivált, a Sziget Fesztivált és a Szegedi Ifjúsági Napokat (ezentúl SZIN) veszi górcső alá. A vizsgálat meghatározó eleme a Z generáció kapcsolatának elemzése a fesztiválon megélt élményeik és az Instagramon történő online kommunikáció között. Vegyes kutatási módszert alkalmazva a vizsgált fesztiválok Instagram-posztjainak tartalomelemzését fókuszcsoportos interjúkkal egészítettük ki. A két módszer kombinálása a kutatási területen újszerű eredményekkel szolgált a két hazai fesztivál vonatkozásában, melyek elméleti és gyakorlati következtetéseket egyaránt hordoznak.
subject: Műhelytanulmányok
  topic: section
subject: fesztivál élmény
  topic: keywords
subject: fesztivállojalitás
  topic: keywords
subject: elköteleződés
  topic: keywords
creator: Anikó Muzslai
creator: Zsófia Cserdi
rights: Copyright (c) 2026
date: 2026-03-19
publication date: 2026-03-19
starting page: 21
ending page: 29
doi: 10.14267/TURBULL.2026v26n1.3

Az idegenvezetők érzelmi kompetenciájának szerepe a turisztikai élmény pszichológiai dimenzióiban
type: item
description: A turisztikai élmények pszichológiai dimenziói fontos kutatási területet jelentenek, ugyanakkor az idegenvezetők érzelmi kompetenciájának szerepét eddig csak korlátozottan vizsgálták. A tanulmány célja, hogy feltárja az idegenvezetők érzelmi kompetenciájának szerepét a turisztikai élmény pszichológiai dimenzióiban. A kutatás szekunder és primer kutatási módszerrel dolgozott. A szekunder kutatás a releváns szakirodalmakat dolgozta fel, kiemelt figyelmet fordítva az idegenvezetői érzelmi kompetencia szerepére a turisztikai élmény formálásában. A primer adatgyűjtés megfigyelést és kérdőíves megkérdezést tartalmazott. A kutatás eredményei azt mutatják, hogy az idegenvezetés során tapasztalt érzelmi interakciók pozitív irányú változást eredményeznek a turisták érzelmi állapotában.
subject: Műhelytanulmányok
  topic: section
subject: idegenvezető
  topic: keywords
subject: érzelmi kompetencia
  topic: keywords
subject: turisztikai élmény
  topic: keywords
subject: turizmus
  topic: keywords
subject: pszichológia
  topic: keywords
creator: Eliza Raffai
creator: Éva Happ
rights: Copyright (c) 2026
date: 2026-03-19
publication date: 2026-03-19
starting page: 14
ending page: 20
doi: 10.14267/TURBULL.2026v26n1.2

Digitális detox turizmus: trendek és esettanulmányok
type: item
description: A mai, technológia által vezérelt világban a digitális detox turizmus a folyamatos digitális kapcsolódás mentális és fizikai egészségre gyakorolt hatásainak csökkentésére nyújtott lehetőségként jelent meg. Ez a speciális turizmusforma lehetőséget kínál az egyének számára, hogy elszakadjanak a digitális eszközöktől, és újra kapcsolódjanak a természettel és önmagukkal. A vizsgálat során az alábbi fő kutatási kérdésre kerestük a választ: Melyek azok a jelenlegi trendek és fogyasztói igények, amelyek ezt a típusú turizmust motiválják világszerte? A globális trendek bemutatása után, esettanulmányok és az Il Monastero – egy jól ismert olasz digitális detox célpont – elemzése révén nyerünk betekintést a témába. A digitális detox turizmus sikeres példáinak tanulmányozása ösztönzőként szolgálhat a koncepció különböző helyszíneken történő megvalósításához. A kutatás célja, hogy hozzájáruljon az egyéni jóllét megteremtéséhez és a turizmus fenntartható növekedéséhez.
subject: Műhelytanulmányok
  topic: section
subject: digitális detox turizmus
  topic: keywords
subject: elszakadás
  topic: keywords
subject: jóllét
  topic: keywords
subject: mentális egészség
  topic: keywords
creator: Noémi Gregs
creator: Éva Erdélyi
rights: Copyright (c) 2026
date: 2026-03-19
publication date: 2026-03-19
starting page: 5
ending page: 13
doi: 10.14267/TURBULL.2026v26n1.1

Turizmus trendek és élmények fiatal kutatók szemével – Vendégszerkesztői előszó a Turizmus Bulletin OTDK tematikus számához
type: item
description: .
subject: Előszó
  topic: section
creator: Ágnes Wimmer
rights: Copyright (c) 2026
date: 2026-03-19
publication date: 2026-03-19
starting page: 4
ending page: 4

Torockó falusi turizmusának bemutatása
type: item
description: Torockó több évszázadra visszanyúló gazdag öröksége és hagyományai máig jelentős hatást gyakorolnak az ott élők életére. Ezért jelen kutatással arra kerestük a választ, hogy milyen összefüggés van Torockó épített öröksége és turizmusa között napjainkban, továbbá hogy Torockó épített öröksége mennyiben járul hozzá a vendégforgalom alakulásához, valamint hogy a települési és a térségi marketingtevékenység milyen eszközökkel tudja elősegíteni ezen épített örökség bemutatását, népszerűsítését. A tanulmányban nyolc interjúalany válaszait használtuk fel. Az interjúalanyok a település életét meghatározó intézmények, szervezetek vezetői és képviselői voltak. A vizsgálat eredményei összességében megerősítették, hogy Torockó előkelő helyre került a romániai belföldi turisták mentális térképén, valamint hogy a turisztikai kínálat is bővült a településen az elmúlt évtizedben. Ha azonban a turizmus szervezettségének szintjét és a turisztikai alapinfrastruktúrát nem sikerül megfelelő módon bővíteni, akkor Torockó középtávon veszíthet vonzerejéből.
subject: Műhelytanulmányok
  topic: section
subject: Torockó
  topic: keywords
subject: épített örökség
  topic: keywords
subject: turisztikai kereslet
  topic: keywords
subject: turisztikai kínálat
  topic: keywords
subject: turisztikai marketingtevékenység
  topic: keywords
creator: Anett Tőzsér
rights: Copyright (c) 2025
date: 2025-12-15
publication date: 2025-12-15
starting page: 55
ending page: 63
doi: 10.14267/TURBULL.2025v25n4.6

A bor- és gasztroturizmus lehetőségei – szervezői attitűdök a Balatonlelle–Kishegy példáján keresztül
type: item
description: A bor és a hozzá kapcsolódó turisztikai attrakciók Magyarország számos településén megtalálhatóak, keresettségükben azonban jelentős eltérések mutatkoznak. A tanulmány célja, hogy feltárja Kishegy bor- és gasztroturizmusának jelenlegi helyzetét és fejlesztési lehetőségeit a helyi szolgáltatók, valamint a fesztiválszervezők nézőpontjából. Az összefüggések bemutatása érdekében kvalitatív adatgyűjtést végeztünk. A félig strukturált mélyinterjúk alapján azonosításra kerültek azok a kulcsterületek, amelyek a hatásvizsgálat alapját jelentették. Az eredmények vizuális ábrázolására és a stratégiai tervezés kialakításához a Getz-modellt alkalmaztuk. Kishegy vonzerejének növelése eszerint kihat a természeti adottságok bemutatására és a rendezvények imázsépítésére, továbbá katalizátorként működik a település turisztikai attrakcióinak népszerűsítésében, valamint alternatív megoldásokkal hozzájárul a fenntartható fejlődéshez és a tudatos fogyasztáshoz.
subject: Műhelytanulmányok
  topic: section
subject: fesztiválturizmus
  topic: keywords
subject: hatásvizsgálat
  topic: keywords
subject: Getz-modell
  topic: keywords
subject: vonzerő
  topic: keywords
subject: Balaton
  topic: keywords
subject: bor
  topic: keywords
creator: Edit Lázár
creator: Viktória Szente
rights: Copyright (c) 2025
date: 2025-12-15
publication date: 2025-12-15
starting page: 46
ending page: 54
doi: 10.14267/TURBULL.2025v25n4.5

Művészeti vásárok a kulturális turizmus tükrében – Nemzetközi trendek és hazai gyakorlatok
type: item
description: A művészeti vásárok a művészeti piac működésének aktív mozgatói: a galériák piaci erejüket növelhetik ezen rendezvényeken való részvételükkel, az általuk képviselt művészek bemutatkozhatnak a közönségnek, a műgyűjtők pedig élőben tekinthetik meg a műalkotásokat, melyeket aztán kollekcióikba emelhetnek. A vásárok XX. századi globalizálódását követően napjainkban évente mintegy 380 ilyen jellegű esemény kerül megrendezésre a világon. A művészeti vásárok azonban nem csupán a művészetkedvelők igényeit elégítik ki, hanem kedvezően hatnak a helyi gazdaságokra is: növelik a turisztikai áramlást, edukációs tevékenységet látnak el, új munkahelyeket teremthetnek, emellett befolyásolhatják az adott város márkaépítési stratégiáit. A művészeti vásárok kulturális turizmusra gyakorolt hatását a szakirodalmi források segítségével, míg magyarországi helyzetüket a hazai piaci szakértőkkel készített mélyinterjúkkal azonosítjuk.
subject: Műhelytanulmányok
  topic: section
subject: művészeti vásárok
  topic: keywords
subject: kulturális turizmus
  topic: keywords
subject: művészeti galériák
  topic: keywords
subject: műkereskedelem
  topic: keywords
creator: Lilla Lengyel-Farkas
rights: Copyright (c) 2025
date: 2025-12-15
publication date: 2025-12-15
starting page: 37
ending page: 45
doi: 10.14267/TURBULL.2025v25n4.4

Kattintásra várva: Miért (nem) értékesítik programjaikat online a balatoni gasztroturisztikai vállalkozások? Digitális érettség, online értékesítési hajlandóság és a technológiai elfogadás kihívásai
type: item
description: A digitális átállás előretörése ellenére a gasztroturizmus mikrovállalkozásai gyakran nem tudják követni az online értékesítési csatornák iránti növekvő elvárásokat. A tanulmány 73 balatoni szolgáltató digitális jelenlétét elemzi háromlépcsős módszerrel, amely automatizált adatkinyerést, strukturált weboldalelemzést és valós értékesítési interakciók vizsgálatát ötvözi, így torzítatlan reakciókat tár fel. Bár a vizsgált vállalkozások jelentős része működő weboldallal rendelkezik, mindössze elenyésző hányaduk alkalmaz integrált online értékesítést. Az attitűdvizsgálat öt mintát azonosít, többek között a szezonalitást, a személyesség elsődlegességét és a digitális szkepszist. Az eredmények azt mutatják, hogy a digitális jelenlét és a tényleges adaptáció közti eltérés nem pusztán kompetenciahiányból fakad, hanem a működési környezet döntési logikáiból, amelyek meghatározzák a vidéki mikrovállalkozások digitalizációs pályáját.
subject: Tanulmányok
  topic: section
subject: gasztroturizmus
  topic: keywords
subject: technológiaelfogadás
  topic: keywords
subject: online értékesítés
  topic: keywords
subject: kisvállalkozások
  topic: keywords
subject: digitális transzformáció
  topic: keywords
subject: Balaton régió
  topic: keywords
creator: Ádám Schmutz
rights: Copyright (c) 2025
date: 2025-12-15
publication date: 2025-12-15
starting page: 24
ending page: 36
doi: 10.14267/TURBULL.2025v25n4.3

A turizmus és életminőség kapcsolata az okos városokban: egy budapesti vizsgálat eredményei
type: item
description: A tanulmány a turizmus életminőségre gyakorolt hatását vizsgálja az okos városokban, kitüntetetten Budapesten. Míg az okos városok életminőség-orientált kutatásai leggyakrabban a közlekedést, a biztonságot és a fenntarthatóságot helyezik előtérbe, a turizmusra sokkal kevesebb hangsúlyt helyeznek. A helyi lakosságra fókuszáló tanulmány ezt a hiányosságot igyekszik pótolni azzal, hogy feltárja hogyan befolyásolja a turizmus a budapestiek életminőségről alkotott képét, különösen a szabadidő, a kultúra és az intelligens szolgáltatások használata tekintetében. A lakóhelyre (Budapest kerületeire) reprezentatív kérdőívezés alapján a tanulmány a szubjektív attitűdöket egy tágabb életminőség modellben hasonlítja össze. Az eredmények azt mutatják, hogy a lakosság nagyra értékeli Budapest kulturális és szabadidős kínálatát, ugyanakkor a lakhatással, az egészségügyi ellátással és az oktatással kapcsolatban aggodalmát fejezi ki. A turizmus megítélése többnyire pozitív, különösen a kulturális kínálat és az infrastruktúra tekintetében, de negatív véleményekkel találkozunk a nemkívánatos mértékű turizmus által sújtott városrészekben, például a bulinegyedben. A tömegközlekedéssel és az elektronikus jegyértékesítéssel kapcsolatos intelligens szolgáltatások kedvező fogadtatásban részesültek, használatukkal sok idő és energia megspórolható. Sokan támogatják az intelligens fejlesztéseket, a szándék és a tényleges használat közti rés feltétlenül szűkítendő. A tanulmány olyan városi stratégiákat szorgalmaz, amelyek egyensúlyt teremtenek a turizmus és a lakosság jólléte között, kiemelve az intelligens eszközökben rejlő lehetőségeket a turistaáramlások irányítására és a városi élhetőség javítására.
subject: Tanulmányok
  topic: section
subject: okos város
  topic: keywords
subject: életminőség
  topic: keywords
subject: helyi lakosság észlelése
  topic: keywords
subject: városi turizmus
  topic: keywords
subject: Budapest
  topic: keywords
creator: Melanie Kay Smith
creator: Songling Chang
creator: Gábor Michalkó
rights: Copyright (c) 2025
date: 2025-12-15
publication date: 2025-12-15
starting page: 14
ending page: 23
doi: 10.14267/TURBULL.2025v25n4.2

A turisták helyi kiadási szokásai Budapest és környéke, valamint a Balaton turisztikai régióban: feltáró kutatás az Airbnb- és szállodai vendégek szálláson túli kiadásairól
type: item
description: Ebben a feltáró kutatásban a Budapest és környéke, valamint a Balaton régiós szállodák és Airbnb apartmanok vendégei közötti különbségeket vizsgáljuk a helyi kiadások vonatkozásában. A cikk a turisták szálláson túli kiadásaira összpontosított, melynek során a helyi árukra és szolgáltatásokra fordított rész került elemzésre. Az elsődleges adatokat egy online csatornákon és személyesen is végzett felméréssel gyűjtöttük össze a tanulmányban szereplő régiók turisztikai desztinációiban. A felmérést összesen 103 válaszadó töltötte ki. Feltételezésünk szerint az Airbnb apartmanok vendégei a szálláson túli költségvetésük nagyobb részét fordítják helyi árukra és szolgáltatásokra, mint a szállodák vendégei. Ennek bizonyítására a Student-féle t-próbát alkalmaztuk az RStudio statisztikai szoftver v2024.12.0+467 segítségével. Az adatok (p < 0.05) azt mutatták, hogy jelentős különbség van a szálláson túli költségvetésekben a helyi kiadások tekintetében. A box plotokhoz hasonló adatvizualizációs technikákat is alkalmaztunk, amelyek tovább erősítették a teszt eredményeit. A tanulmány eredményei segíthetnek azoknak a döntéshozóknak, akik a turizmus fellendítésére törekszenek, miközben enyhítik kívánják annak negatív hatásait a helyi gazdaságra.
subject: Tanulmányok
  topic: section
subject: Turisztikai kiadás
  topic: keywords
subject: helyi gazdaság
  topic: keywords
subject: hotel
  topic: keywords
subject: Airbnb
  topic: keywords
subject: Magyarország
  topic: keywords
creator: Alishan Karimov
creator: Dirk-Jan F. Kamann
creator: Petra Gyurácz-Németh
rights: Copyright (c) 2025
date: 2025-12-15
publication date: 2025-12-15
starting page: 4
ending page: 13
doi: 10.14267/TURBULL.2025v25n4.1

A kárpátaljai lakosság vallási attitűdje és viszonyulása a vallási turizmushoz
type: item
description: Kárpátalja történelmi öröksége a lakosság multietnikus jellege, s ezzel összefüggésben a vallási sokszínűsége. A történelem során a felekezetek békés együttéléséből is fakadóan számos vallási hagyomány, illetve szakrális építészeti emlék őrződött meg, amelyek nemcsak a korábbi idők lenyomatai, hanem a ma is erősen vallásos lakosság életének is színteréül szolgálnak. Az orosz-ukrán konfliktus lezárását követő béke lehetőséget teremt többek között a jó adottságokkal bíró vallási turizmus fejlesztéséhez. Ehhez azonban szükséges a helyi népesség pozitív hozzáállása és azonosulása a vallási turizmussal. Ennek kapcsán egy egész Kárpátalját átfogó kérdőíves felméréssel kutatjuk a lakosság vallási attitűdjét és a vallási turizmushoz való viszonyulását.
subject: Műhelytanulmányok
  topic: section
subject: vallásosság
  topic: keywords
subject: vallási turizmus
  topic: keywords
subject: fatemplom
  topic: keywords
subject: vallási felekezet
  topic: keywords
subject: zarándoklat
  topic: keywords
creator: Attila Tóth
creator: László Gyuricza
rights: Copyright (c) 2025
date: 2025-09-15
publication date: 2025-09-15
starting page: 50
ending page: 59
doi: 10.14267/TURBULL.2025v25n3.6

Határ menti kulturális és turisztikai együttműködések megvalósulása Kárpátalján a háború árnyékában
type: item
description: Az Ukrajnában található Kárpátalja megye kedvező földrajzi elhelyezkedésének köszönhetően az Európai Unió által támogatott határ menti együttműködések kiemelt szereplője. Az aktuális pályázati felhívásokon keresztül lehívható források évtizedek óta fontos szerepet játszanak a régió prosperitásának javításában, melyben meghatározó szerep jut a turizmusfejlesztésnek. A Magyarország–Szlovákia–Románia–Ukrajna ENI Határon Átnyúló Együttműködési Program 2014–2020 keretén belül meghirdetett prioritások között szintén helyet kapott a turizmus, melynek köszönhetően számos turizmussal kapcsolatos együttműködés valósult meg a régióban a Covid19-világjárvány és a 2022 februárjában kitört orosz–ukrán háború ellenére is.
subject: Műhelytanulmányok
  topic: section
subject: Kárpátalja megye
  topic: keywords
subject: határ menti együttműködés
  topic: keywords
subject: turizmusfejlesztés
  topic: keywords
creator: József Tarpai
rights: Copyright (c) 2025
date: 2025-09-15
publication date: 2025-09-15
starting page: 41
ending page: 49
doi: 10.14267/TURBULL.2025v25n3.5

A bevásárló- és a borturizmus szinergiája különös tekintettel a fenntarthatóságra
type: item
description: Bár a turizmus és a fenntartható fejlődés már évtizedek óta a tudományos kutatások középpontjában áll, a fenntarthatóság szempontja a bor-, de különösen a bevásárlóturizmus kontextusában mindezidáig viszonylag kevés figyelmet kapott. Jelen tanulmány célja, hogy részben pótolja ezt a hiányosságot azáltal, hogy felvázolja e két turizmusforma közötti kapcsolatrendszert, és bemutatja e turisztikai termékek aktuális trendjeit, különös tekintettel a fenntarthatóságra. A kutatás a releváns hazai és nemzetközi szakirodalom, valamint a turisztikai ágazathoz kötődő szervezetek (Utazási és Turisztikai Világtanács, Magyar Turisztikai Ügynökség) által publikált jelentések, stratégiák áttekintésére épül.
subject: Műhelytanulmányok
  topic: section
subject: bevásárlóturizmus
  topic: keywords
subject: borturizmus
  topic: keywords
subject: fenntarthatóság
  topic: keywords
subject: fenntartható fejlődés
  topic: keywords
creator: Mihály Tömöri
rights: Copyright (c) 2025
date: 2025-09-15
publication date: 2025-09-15
starting page: 32
ending page: 40
doi: 10.14267/TURBULL.2025v25n3.4

Zsidó szellemi örökség mint turisztikai vonzerő vizsgálata Sátoraljaújhely turisztikai kínálatában
type: item
description: Sátoraljaújhelyen a haszid zsidó közösség vezetője, egyben a szatmári haszid dinasztia megala-pítója Teitelbaum Mózes volt, akit gyógyításai révén Csodarabbi néven emlegettek. Tanácsainak köszönhetően hamar ismertté vált, így halála után mind többen keresték fel sírját hazánkból és a határon túlról. A rabbi leszármazottai a szatmári haszidok, akik már a Kádár-korban elkezdték lá-togatni a Csodarabbi sírját, majd az 1990-es évektől a látogatások tömegessé váltak. Az elmúlt harminc évben a haszid zsidó látogatók száma háromezerről nyolcvanezerre ugrott. A zsidó turisták harmada évente kétszer (tavasszal és nyáron) érkezik a városba. A megnövekedett turistaszámmal sem a szervezők, sem a város nem számolt. 2024-ben Sátoraljaújhelyen szálláshelybővítés indult, és a beruházások keretében a zsidó épített örökség egy része is (zsinagóga, imaház) megújult. A zsidó turisták beutaztatását, elszállásolását és ellátását a 2010-es évektől külföldi és helyi szerve-zők végzik. Jelen kutatás célja annak meghatározása, hogy fenntartható-e a turistaszám-növekedés a városban vagy a régi zsidó temető megmarad annak, ami ma, a kelet-közép-európai térség haszid zarándokhelyeinek egyike.
subject: Műhelytanulmányok
  topic: section
creator: Nikolett Rozgonyiné Drotár
rights: Copyright (c) 2025
date: 2025-09-15
publication date: 2025-09-15
starting page: 23
ending page: 31
doi: 10.14267/TURBULL.2025v25n3.3

Turizmus és Európai Unió – a turizmussal kapcsolatos döntéshozatal fejlődése belső piaci nézőpontból
type: item
description: Az Európai Unió számos szakpolitikai területen alakított ki szoros együttműködést, ezért érdekes az, hogy az Európai Unióban egyelőre nem tettek határozott lépéseket egy közös, az összes tagországra kiterjedő európai turizmuspolitika kialakítására. A turizmus tovagyűrűző hatású gazdasági terület, így nem hagyható figyelmen kívül a versenyképesség fokozásának tekintetében, mely kérdés napjaink egyik meghatározó eleme az egységes belső piaccal és az Európai Unió mélyítésével kapcsolatos szakmai és politikai diskurzusnak. A tanulmány célja, hogy ismertetést adjon a turizmusra vonatkozó európai uniós döntéshozatalról és jogalkotásról, rövid kitekintéssel a belső piac területére.
subject: Műhelytanulmányok
  topic: section
subject: Európai Unió
  topic: keywords
subject: közös turizmuspolitika
  topic: keywords
subject: közösségi jog
  topic: keywords
subject: Lisszaboni Szerződés
  topic: keywords
subject: belső piac
  topic: keywords
subject: Idegenforgalommal Foglalkozó Főigazgatóság
  topic: keywords
creator: Tibor Tőkés
rights: Copyright (c) 2025
date: 2025-09-15
publication date: 2025-09-15
starting page: 14
ending page: 22
doi: 10.14267/TURBULL.2025v25n3.2

Kultúra a gasztronómia tükrében – fókuszban a Veszprém-Balaton 2023
type: item
description: A gasztronómiához kapcsolódó turisztikai élménykínálat szoros kapcsolatban áll egy-egy desztináció kulturális értékeivel. A Veszprém-Balaton 2023 Európa Kulturális Fővárosa programsorozat mint jó gyakorlat felhívja a figyelmet, hogy a gasztronómiai értékek bemutatása nagyon sokrétűen - a tömegeket vonzó ingyenes eseményektől a limitált kapacitással megrendezett főzőkurzusokon át a helyi termékeket kínáló vendéglátóhelyekig – valósulhat meg, igazodva a gasztronómiában és a turizmusban jellemző trendekhez. A programsorozat eredményei mutatják ezen széles spektrum létjogosultságát, aminek során a helyi értékek bemutatása mellett más kultúrák gasztronómiájába is bepillantást nyerhettek a 2023-ban a Veszprémbe és a Balaton térségébe érkezők. Jelen tanulmány fókuszában a gasztronómiai élménykínálat értékelése, valamint a monitoring adatok alapján a keresleti oldal jellemzőinek bemutatása áll.
subject: Műhelytanulmányok
  topic: section
subject: gasztronómia
  topic: keywords
subject: kultúra
  topic: keywords
subject: közösség
  topic: keywords
subject: Európa Kulturális Fővárosa
  topic: keywords
subject: Veszprém-Balaton 2023
  topic: keywords
creator: Judit Sulyok
creator: Dóra Kanizsai-Nagy
creator: Boróka Porga
rights: Copyright (c) 2025
date: 2025-09-15
publication date: 2025-09-15
starting page: 5
ending page: 13
doi: 10.14267/TURBULL.2025v25n3.1

Előszó a Turizmus Bulletin „I. Tokaj-hegyaljai Turisztikai Konferencia” tematikus számhoz
type: item
description: .
subject: Előszó
  topic: section
creator: Nikolett Rozgonyiné Drotár
rights: Copyright (c) 2025
date: 2025-09-15
publication date: 2025-09-15
starting page: 4
ending page: 4

A geopolitika és a vendégforgalom összefüggései Grúzia turizmusában
type: item
description: Turizmus szempontjából nincsenek szerencsés helyzetben a világnak azok a térségei, ahol akár valódi konfliktusok vannak jelen, akár korábbi események miatt a potenciális utazók bizalmatlanok a terület iránt. Grúzia nincs könnyű helyzetben, hiszen a grúz rendszerváltozás óta számos olyan kedvezőtlen hír jelent meg a világsajtóban az országról, ami a távolmaradás irányába mozdítja az érdeklődőket. Tovább nehezíti a helyzetet, hogy a turisztikai szolgáltatások még távol vannak a nemzetközi turizmusban megszokott színvonaltól. Ennek ellenére – összefüggésben a világturizmus növekedésével – az utóbbi másfél évtizedben kimagasló mértékben nő a turisták érdeklődése. A tanulmány az ország geopolitikai helyzete és a turizmus fejlődése közötti összefüggéseket vizsgálja.
subject: Műhelytanulmányok
  topic: section
subject: Grúzia, geopolitika
  topic: keywords
subject: vendégforgalom
  topic: keywords
subject: Kaukázus
  topic: keywords
subject: borturizmus
  topic: keywords
creator: Attila Donka
rights: Copyright (c) 2025
date: 2025-07-11
publication date: 2025-07-11
starting page: 52
ending page: 60
doi: 10.14267/TURBULL.2025v25n2.6

Egy új koncepció: a személyre szabott digitális turizmus (SZDT) bemutatása
type: item
description: A cikk a személyre szabott digitális turizmus definícióját kívánja megfogalmazni, ami egy újszerű fogalom a turizmus területén. Annak ellenére, hogy a technológia az elmúlt évtizedben jelentős hatással volt az utazási szokásokra, a személyre szabott digitális turizmus elméleti kifejezését még nem határozták meg. A cikk bemutatja a fogalmat, ami olyan elméletek átfogó integrációja, mint a kognitív infokommunikáció, a digitális valóság, az Y és a Z generáció elmélete, valamint a mesterséges intelligencia alapú adatkezelési megoldások. A tanulmány a személyre szabott digitális turizmus definíciójának felvázolásával kezdődik, majd a kapcsolódó tudományos megközelítéseket tárgyalja, beleértve a CogInfoCom-ot, a generációs elméleteket, a digitális valóságot és a mesterséges intelligenciát. A cikk kiemeli a turizmusban az elmúlt években tapasztalt gyors technológiai fejlődést is, hangsúlyozva az emberi viselkedés ebből adódó átalakulását. Továbbá rámutat a turizmustudomány fejlettebb fogalmi megértésének fontosságára.
subject: Műhelytanulmányok
  topic: section
subject: Személyre szabott digitális turizmus
  topic: keywords
subject: Kognitív infokommunikáció
  topic: keywords
subject: Generációs elméletek
  topic: keywords
subject: Digitális valóság internet
  topic: keywords
subject: AI alapú adatkezelés.
  topic: keywords
creator: Judit Grotte
rights: Copyright (c) 2025
date: 2025-07-11
publication date: 2025-07-11
starting page: 43
ending page: 51
doi: 10.14267/TURBULL.2025v25n2.5

Vendégélmény az orron át: A jövő turistáinak véleménye a szállodai illatokról
type: item
description: A tanulmány a szállodai illatszolgáltatás fontosságát és lehetőségeit vizsgálja a Z generáció utazási szokásain és preferenciáin keresztül. A kutatásból kiderül, hogy az orr miért fontos, a turisztikai élményben közreműködő érzékszervünk, és hogy a szállodaiparnak miért szükséges kiemelt figyelmet fordítania erre. A tanulmány első fele szekunder, szakirodalmon és statisztikákon alapuló, a második fele pedig primer vizsgálatból áll, amely során egy online kérdőív segítségével 186 válaszadó véleménye került összegyűjtésre. A tanulmány egy eddig kevesebb figyelmet kapott perspektíva előnyeit és lehetőségeit mutatja be, ami felhívja a szállodaiparban dolgozók figyelmét az egyik érzékszervünk hatékonyabb kihasználásában rejlő lehetőségekre. A 21. századi szállodák változó szerepe, a versenyképesség erősítése, valamint a vendégek igényeinek teljesebb körű kielégítése érdekében érdemes átgondolni az érzékszerv-alapú élményteremtés lehetőségének biztosítását.
subject: Műhelytanulmányok
  topic: section
subject: szállodai illatosítás
  topic: keywords
subject: vendégélmény
  topic: keywords
subject: komfortérzet
  topic: keywords
subject: márkahűség
  topic: keywords
subject: Z generáció
  topic: keywords
creator: Márk Ede Fauszt
creator: Zsófia Csilla Szalók
rights: Copyright (c) 2025
date: 2025-07-11
publication date: 2025-07-11
starting page: 33
ending page: 42
doi: 10.14267/TURBULL.2025v25n2.4

Térségekbe szervezett turizmustervezés Magyarországon 2020-tól
type: item
description: A magyar turizmusirányítás hosszú ideje keresi a megfelelő struktúrákat és területi szinteket, amelyek elősegíthetik az egyes desztinációk versenyképes piacra lépését mind a belföldi, mind a külföldi piacokon. Jelen tanulmány az idehaza 2020-ban létrehozott turisztikai térségeket vizsgálja. A statisztikai adatokon alapuló összehasonlító elemzést a desztinációk lehatárolásának kérdésével és a magyarországi turizmus tervezésének történeti áttekintésével vezeti fel a tanulmány. A turisztikai térségek összehasonlítását a Nemzeti Turisztikai Adatszolgáltató Központ (235/2019. (X. 15.) Korm. rendelet) adatainak segítségével végeztük el, annak érdekében, hogy feltárjuk a desztinációk egymáshoz viszonyított helyzetét a turisztikai piacon. Bár a vizsgált időszak viszonylag rövid (2020-2022), és a Covid19-járvány hatásai erősen tetten érhetők benne, mégis feltárható a turisztikai térségek teljesítménye.
subject: Tanulmányok
  topic: section
subject: területi tervezés
  topic: keywords
subject: turisztikai térség
  topic: keywords
subject: statisztikai adatgyűjtés
  topic: keywords
subject: teljesítménymérés
  topic: keywords
creator: Gabriella Nagy
creator: Attila Barcza
creator: Andrea Mókusné Pálfi
creator: Antal Aubert
rights: Copyright (c) 2025
date: 2025-07-11
publication date: 2025-07-11
starting page: 23
ending page: 32
doi: 10.14267/TURBULL.2025v25n2.3

Szakmai közösségek fejlesztése fiatalok bevonásával: út az elköteleződéshez a turizmusban
type: item
description: A turizmus és a vendéglátás területén kulcsfontosságú a jól képzett munkaerő. Kutatásunk a mentorprogramok mint szakmai közösségek szerepét vizsgálja a fiatal szakemberek szakmai fejlődésében és a pályán való megtartásában. Két fókuszcsoportos interjúra épülve a kutatás feltárja, hogy az élmények, a mentorálás és a közösségi részvétel mely elemei befolyásolják az ágazati elköteleződést. Az eredmények alapján a mentorprogramokban való aktív lét, mely egyfajta hídként jelenik meg a szakmai közösség felé, elősegíti a fiatal szakemberek szakmai integrációját és pozitív attitűdjét a szektor iránt. Az összetartozás érzésének kialakításával ezek a közösségek egyben az érzelmi kötődést is erősítik. A kutatás hasznos iránymutatást ad a munkaerő-fejlesztési stratégiákhoz, valamint hangsúlyozza a mentorálás és a szakmai közösségek fontosságát a jövő kihívásaira felkészült munkaerő kialakításában. Az eredmények hasznosak lehetnek oktatók, ágazati vezetők és döntéshozók számára is.
subject: Tanulmányok
  topic: section
subject: szakmai közösség
  topic: keywords
subject: elköteleződés
  topic: keywords
subject: élményalapú tanulás
  topic: keywords
subject: turizmus–vendéglátás
  topic: keywords
subject: mentorálási keretelmélet
  topic: keywords
creator: Viola Horváth
creator: Zsófia Kenesei
rights: Copyright (c) 2025
date: 2025-07-11
publication date: 2025-07-11
starting page: 13
ending page: 22
doi: 10.14267/TURBULL.2025v25n2.2

A történetmesélés hatalma a sötét irodalmi turizmusban: A látogatói elkötelezettség és a marketingstratégiák vegyes módszertani vizsgálata
type: item
description: A tanulmány a sötét irodalmi turizmus turisztikai motivációit és marketingstratégiáit vizsgálja öt történelmi helyszín alapján. A digitális marketingelemzés és a kvalitatív interjúk kombinálásával az e helyszínek iránti érdeklődést és az alkalmazott digitális marketingstratégiák hatékonyságát vizsgáltuk. Az eredmények azt mutatják, hogy a személyes elbeszélések és a storytelling (történetmesélés) gyakran fontos szerepet játszanak a turisták motivációjában, emellett a látogatókat a tanulási vágy, az irodalmi művek ismeretsége és a személyes kapcsolatok vezérlik. A közösségi média és a digitális marketingeszközök fokozzák a helyszínek láthatóságát és megkönnyítik a látogatók interakcióját. E tanulmány rávilágít a történelmi hitelesség és az innovatív figyelemfelkeltési stratégiák egyensúlyának fontosságára a turisták elvárásainak való megfelelés érdekében, emellett segítséget nyújt a sötét örökségturizmus menedzsmentjének.
subject: Tanulmányok
  topic: section
subject: sötét irodalmi turizmus
  topic: keywords
subject: sötét turizmus
  topic: keywords
subject: turisztikai motiváció
  topic: keywords
subject: turizmusmarketing
  topic: keywords
creator: Titanilla Virág Tevely
creator: Árpád Papp-Váry
rights: Copyright (c) 2025
date: 2025-07-11
publication date: 2025-07-11
starting page: 4
ending page: 12
doi: 10.14267/TURBULL.2025v25n2.1

A horgászturizmus stratégiájának megalapozása
type: item
description: A horgászat napjaink egyik meghatározó szabadidős tevékenysége, melynek népszerűsége folyamatos növekedést mutat, ezért ideje volt, hogy készüljön egy horgászturisztikai stratégia. A stratégia megalapozásához adatelemzéseket és kérdőíves megkérdezést végeztünk szervezetek, illetve horgászok körében. A bemutatott primer kutatások feltérképezték és azonosították a horgászturizmus legfontosabb vonatkozásait mind kínálati, mind keresleti oldalról. Az adatelemzések alapján bizonyítható, hogy a horgászat nem helyhez kötött tevékenység. Bebizonyosodott, hogy a horgászok távolról sem képeznek homogén csoportot, szegmentálhatóak, így a szolgáltatások kialakításakor szükséges figyelembe venni a célközönség sokféleségét és eltérő igényeit. A szolgáltatói oldalon elengedhetetlen a szolgáltatások minőségének folyamatos fejlesztése oly módon, hogy azok ne csak a horgászoknak, hanem más turisztikai szereplőknek is megfelelő szálláshelyeket és szolgáltatásokat kínáljanak.
subject: Műhelytanulmányok
  topic: section
subject: horgász
  topic: keywords
subject: horgászturizmus
  topic: keywords
subject: stratégia
  topic: keywords
subject: horgásztúrák
  topic: keywords
creator: Zsuzsanna Ivancsóné Horváth
creator: István Dérer
creator: Marcell Kupi
rights: Copyright (c) 2025
date: 2025-04-10
publication date: 2025-04-10
starting page: 53
ending page: 62
doi: 10.14267/TURBULL.2025v25n1.6

Fenntartható flanc? Luxusvásárlók és a felelős fogyasztás divatja
type: item
description: A tanulmány a fenntartható luxus és a luxusfogyasztók fenntarthatósággal kapcsolatos attitűdjének vizsgálatára fókuszál. A luxus és a fenntarthatóság fogalma kapcsolatának áttekintése mellett bemutatásra kerülnek olyan jó gyakorlatok is, melyek azt bizonyítják, hogy a luxusmárkák számára is fontos a fenntarthatóság. A kapcsolódó kvantitatív kutatás keretében a szerzők a luxusfogyasztók fenntarthatósági attitűdjét és vásárlási szokásait mérték fel. Az eredmények szerint a luxusfogyasztók körében általánosságban pozitív hozzáállás jellemző a fenntarthatósággal kapcsolatban, ami megjelenik a használt termékek vásárlásában és a hosszútávú használatban egyaránt. A tanulmány fő következtetése, hogy a luxusmárkák bátrabban építhetnek a fenntarthatóság kommunikációjára, mivel a vásárlók oldaláról ez nemcsak divatkérdés, hanem valós igény is.
subject: Műhelytanulmányok
  topic: section
subject: luxus
  topic: keywords
subject: fenntarthatóság
  topic: keywords
subject: attitűd-skála
  topic: keywords
subject: luxusfogyasztó
  topic: keywords
creator: Mónika Horváth
creator: Zsófia Márta Papp
rights: Copyright (c) 2025
date: 2025-04-10
publication date: 2025-04-10
starting page: 45
ending page: 52
doi: 10.14267/TURBULL.2025v25n1.5

Energiatartalom az étlapon – mit néz a szem, mit lát a szemkamera?
type: item
description: Ismert tény, hogy az étlapokon megjelenő tápértékjelölés segítheti az ételválasztást, és támogatja a fogyasztókat az egészségesebb életmód felé vezető úton. Az étlapokon alkalmazható tápértékjelölés módja rendkívül változatos lehet, azonban annak feltárása, hogy melyik támogatja legjobban a fogyasztói döntéshozatalt, még várat magára. Modern mérőeszközzel, egy Tobii Pro Fusion szemkamerával, támogatott kutatásunk célja az volt, hogy megállapítsuk, vajon az általunk alkalmazott három eltérő energiajelölési alternatíva közül melyik ragadja meg legjobban a vizuális figyelmet, melyik segíti a vendégeket a választási döntéshozatalban. A három étlap között csupán az energiatartalom feltüntetési módjában volt különbség: az első alternatívánál monokróm színnel tűntettük fel az egyes ételek kcal-ban kifejezett energiatartalmát, a másodiknál a számok mellé színeket (piros, sárga, zöld) társítottunk, a harmadik esetében színes (piros, sárga, zöld) ceruzaelem szimbólum nyújtott segítséget a kutatásban résztvevőknek. A kutatást 2023 szeptemberében végeztük és az elemzésbe 60 fő adatait vontuk be. Eredményeink alapján elmondható, hogy a szimbólum (ceruzaelem) nem hívja fel kellően a fogyasztó figyelmét, így használata nem javasolt. A szemet leginkább az energiatartalom számokkal való feltüntetése vonzza, így ez a legmegfelelőbb a fogyasztói döntés meghozatalának segítésére.
subject: Tanulmányok
  topic: section
subject: szemkamera
  topic: keywords
subject: étlap
  topic: keywords
subject: energia jelölés
  topic: keywords
subject: vizuális figyelem
  topic: keywords
creator: Dorina Szakál
creator: Zsófia Fekete-Frojimovics
creator: Andrea Lugasi
rights: Copyright (c) 2025
date: 2025-04-10
publication date: 2025-04-10
starting page: 35
ending page: 44
doi: 10.14267/TURBULL.2025v25n1.4

A turisztikai szezonalitás mérésének módszertani lehetőségei és azok alkalmazása a Balaton térségében
type: item
description: Jelen tanulmány a Scopus és a Web of Science adatbázisaira támaszkodva, a szisztematikus irodalomkutatás (SLR: Systematic Litreture Review) módszertanát alkalmazva ismerteti a mediterrán régióban a turisztikai szezonalitás számszerűsítésére használt kvantitatív és kvalitatív módszereket. Az SLR alapján bemutatja a vendégforgalom időbeli ingadozását a Balaton térségében. A szisztematikus irodalomkutatás alapján elmondható, hogy a turisztikai szezonalitás mérésére ritkán használnak kvalitatív módszertant, többségében kvantitatív kutatásokat végeznek. Leggyakrabban a Gini-indexet, az RME-t, a Theil-indexet és a variancia koefficienst alkalmazzák. Egyik mutató sem jobb mint a többi, amennyiben az adatok engedik, javasolt a közös alkalmazásuk. A Balaton térségének települései turisztikai keresletingadozásukat tekintve nem homogének, a szezonalitásuk 2008 óta ingadozik, amiben nem észlelhető egyértelmű tendencia. Tehát a vizsgált jelenség és az ebből adódó problémák napjainkban fontos szakpolitikai kérdéseket vetnek fel a desztinációban.
subject: Tanulmányok
  topic: section
subject: turisztikai szezonalitás
  topic: keywords
subject: Gini-index
  topic: keywords
subject: szisztematikus irodalomkutatás
  topic: keywords
subject: Balaton
  topic: keywords
creator: Réka Wilhelm
rights: Copyright (c) 2025
date: 2025-04-10
publication date: 2025-04-10
starting page: 25
ending page: 34
doi: 10.14267/TURBULL.2025v25n1.3